als_Latn dik_Latn sag_Latn
Ndryshimet klimatike sollën një lloj të insektit të ri në Shtip. Insekti është i njëjtë me karkalecin ose minjtë e fushës, por për nga madhësia është pothuajse sa një lepur i vogël. Këtë inspekt së pari e ka vërejtur një banor i Shtipit duke ecur në natyrë.
“Unë pashë një insekt i cili dukej jo i zakonshëm, edhe atë jo nga forma, por nga madhësia. Formën e ka si një karkalec, por më habiti madhësia e tij si lepur ose minjtë e fushës. Detajet nëse duhet ti përshkruaj kisha për të thënë se ai ka formën e karkalecit ose miut të fushës, me ngjyrë kafe, dhe përfundon me një bisht të gjatë rreth 10-15 cm që duket si një mekanizëm mbrojtës”, rrëfen Kiril Panajotov, i cili insektin e ka fotografuar në vendbanimin Sujtllak afër Shtipit,
Etimologët thonë se edhe pse ky insekt në dukje është i frikshëm, megjithatë, nuk është i rrezikshem për njerëzit. Ajo që sipas tyre është interesante është se si u gjet në Maqedoni sepse bëhet fjalë për një lloj insekti endemik që është karakteristik për ishujt e Zelandës së Re.
“Zakonisht madhësia e trupit është 10 cm. Ajo është vetëm koka dhe trupi. Nuk është i rrezikshëm dhe nuk përmban asnjë materie toksike për njerëzit, ushqehet me bimë. Sipas literaturës konsiderohet si lloj endemik i ishujve rreth Zelandës së Re. Më parë ishte i shpeshtë, por për shkak se minjtë e fushës janë transferuar nga Europa tani është lloj i rrallë”, thotë d-r Dushan Spasov, profesor univerzitar.
Supozohet se në Shtip është gjetur për shkak të ndryshimeve klimatike dhe rritjes së temperaturave në vitet e fundit. Sipas ekspertëve, kjo ka gjasa të mos jetë lloji i parë i insekteve, dhe supozojnë se me rritjen e temperaturave në Maqedoni do të paraqiten edhe lloje tjera të insekteve, të cilët deri tani nuk kanë ekzistuar./
als_Latn als_Latn als_Latn als_Latn als_Latn